VAIO-brugervejledning

Opgave

# Sådan anvendes slumretilstand

I slumretilstand deaktiveres alle unødvendige enheder på VAIO-computeren. Visse enheder forbliver dog aktiveret, så computerens tilstand bevares, herunder de data, du arbejder på. Slumretilstand kan med fordel bruges, f.eks. når du tager en kort pause.
Med standardindstillingen for slumretilstand aktiveres Rapid Wake, og computerens tilstand gemmes på den indbyggede lagerenhed.

## Sådan aktiverer du slumretilstand

1. Åbn amuletterne [Detaljer] og vælg Indstillinger (Settings)-amuletten.

1. Vælg Tænd/sluk (Power) og Slumre (Sleep).

Strømindikatoren slukkes, når VAIO-computeren skifter til slumretilstand.
Tip!

- VAIO-computeren skifter som standard automatisk til slumretilstand efter ca. 30 minutter uden aktivitet, når computeren er sluttet til stikkontakten.

- De handlinger, der er angivet nedenfor, sætter også VAIO-computeren i slumretilstand.

- Tryk på (Tænd/sluk (Power))-knappen (med standardindstillingen).
  Bemærk, hvis du trykker på (Tænd/sluk (Power))-knappen nede i mere end fire sekunder, slukkes VAIO-computeren automatisk. Hvis det sker, slettes alle data, der ikke er gemt.

- Slå LCD-skærmen ned, og lad være at bruge computeren i et par sekunder.

## Sådan vender du tilbage til normal tilstand

1. Tryk på (Tænd/sluk (Power))-knappen.

Bemærk!

- VAIO-computeren skifter som standard automatisk til dvaletilstand, når batteriet er ved at løbe tør for strøm. Afhængigt af driftsbetingelserne kan computeren undlade at gå i dvaletilstand.
  Hvis dette skulle ske, og batteriet er ved at løbe tør for strøm, slukkes computeren, hvilket kan medføre tab af data, der ikke er gemt.
  Når computeren kører på batteristrøm, skal du huske at gemme dine data ofte.

- Inden du flytter VAIO-computeren, skal du sikre dig, at strømindikatoren er slukket, så den aktive harddisk ikke udsættes for stød eller vibrationer.

Tip!

- Hvis du trykker på og holder (Tænd/sluk (Power))-knappen nede i mere end fire sekunder, slukkes VAIO-computeren automatisk. Hvis det sker, slettes alle data, der ikke er gemt.

- Du kan få VAIO-computeren til at gå fra slumretilstand til normaltilstand ved at slå LCD-skærmen op.
  Du kan ændre den handling, der udføres, når du åbner skærmen ved at starte VAIO Control Center [Detaljer] og ændre indstillingerne i Power and Battery.

Relaterede emner
Om brugen af strømkilden
Bemærkninger om slumretilstand
Sådan forlænges batteriets levetid
Sådan ændres Rapid Wake (Slumretilstand)-indstillingerne